Διακριτικά σήματα στα Ναζιστικά στρατόπεδα συγκέντρωσης

Τα διακριτικά σήματα στα Ναζιστικά στρατόπεδα συγκέντρωσης, τα οποία ήταν συνήθως ανεστραμμένα τρίγωνα, χρησιμοποιούνταν στα στρατόπεδα συγκέντρωσης στις κατεχόμενες από τους Ναζιστές χώρες για να προσδιορίζουν το λόγο της φυλακίσεως των κρατουμένων. Τα τρίγωνα αυτά φτιάχνονταν από ύφασμα και ράβονταν στα παλτό και στις μπλούζες των κρατουμένων. Αυτά τα υποχρεωτικά σήματα είχαν συγκεκριμένη σημασία που υποδηλωνόταν από το χρώμα και το σχήμα τους.

 Σύστημα κωδικοποίησης των σημάτων 
Το τριγωνικό σχήμα αυτών των σημάτων οφειλόταν στα τριγωνικά οδικά σήματα κινδύνου στους δρόμους της Γερμανίας, τα οποία αποτελούσαν προειδοποιήσεις για τους οδηγούς οχημάτων. Στη συγκεκριμένη περίπτωση τα τρίγωνα θεωρούνται «ανεστραμμένα» καθώς η βάση τους βρίσκεται επάνω ενώ η κορυφή τους προς τα κάτω.

Πέρα από την χρωματική κωδικοποίηση, για κάποιες ομάδες έπρεπε να καταγράφεται επάνω στα τρίγωνά τους ένα γράμμα που υποδήλωνε τη χώρα προελεύσεως του κρατουμένου. Για την περιγραφή της εθνικότητας των κρατουμένων χρησιμοποιούνταν το κόκκινο τρίγωνο με ένα από τα παρακάτω γράμματα: "B" (Βέλγοι), "F" (Γάλλοι), "I" (Ιταλοί), "P" (Πολωνοί), "S" (Ισπανοί) "T" (Τσέχοι) και "U" (Ούγγροι).

Οι πιο διαδεδομένες μορφές σημάτων ήταν οι εξής:

 Μαύρο ανεστραμένο τρίγωνο
 Άστεγοι.
 Τσιγγάνοι (Ρόμα) ή Σίντι.
 Γυναίκες φυλακισμένες για "αντικοινωνική συμπεριφορά", για παράδειγμα λεσβίες, πόρνες ή κάποια γυναίκα που έκανε χρήση κάποιας μορφής αντισύλληψης.
 Πράσινο ανεστραμμένο τρίγωνο — Κοινοί εγκληματίες.
 Ροζ ανεστραμμένο τρίγωνο — Ομοφυλόφιλοι.
 Μωβ ανεστραμμένο τρίγωνο — Μάρτυρες του Ιεχωβά.
 Κόκκινο ανεστραμμένο τρίγωνο — Πολιτικοί κρατούμενοι. Το κόκκινο χρώμα  είχε επιλεγεί καθώς αντιπροσώπευε τους κομμουνιστές, τους κύριους πολιτικούς εχθρούς των Εθνικοσοσιαλιστών.

Διπλά τρίγωνα:

 Δύο κίτρινα τρίγωνα τοποθετημένα το ένα πάνω στο άλλο προς αντίθετες κατευθύνσεις που σχηματίζουν το Αστέρι του Δαβίδ — Εβραίοι, περιλαμβανομένων των Ιουδαίων είτε με βάση τις πρακτικές τους είτε με βάση την καταγωγή τους.
 Ροζ ανεστραμμένο τρίγωνο τοποθετημένο πάνω σε ένα κίτρινο τρίγωνο προς αντίθετες κατευθύνσεις, σχηματίζοντας το Αστέρι του Δαβίδ — Ομοφυλόφιλοι Εβραίοι.
 Κίτρινο ανεστραμμένο τρίγωνο τοποθετημένο πάνω σε ένα μαύρο τρίγωνο, ή ένα «κενό» μαύρο ανεστραμμένο τρίγωνο τοποθετημένο πάνω σε ένα κίτρινο τρίγωνο — Άριοι που έχουν καταδικαστεί για επιμιξία φυλών και χαρακτηρίστηκαν ως «φυλετικοί διαφθορείς».

Υπήρχαν πολλά σήματα και οι συνδυασμοί τους. Ένας κρατούμενος θα μπορούσε να έχει τυπικά τουλάχιστον δύο και πιθανόν όχι περισσότερα από έξι συνδυασμένα σήματα.

 Πίνακας των σημάτων των κρατουμένων στα στρατόπεδα συγκέντρωσης 

 Πολιτικοί ΕχθροίΚαθ' έξιν ΕγκληματίεςΜετανάστεςΜάρτυρες του ΙεχωβάΟμοφυλόφιλοι"Κοινωνικά Απροσάρμοστες" Γυναίκες και Λεσβίες, Άστεγοι, ΡομάΒασικά Χρώματα70px70px70px70px70px70pxΑμετανόητοι Παραβάτες70px70px70px70px70px70pxΚρατούμενοι Τάγματος Καταδίκων70px70px70px70px70px70pxΕβραίοι70px  70px  70px  70pxΒλέπε Εκ πρώτης όψεως, αυτός ο συνδυασμός φαίνεται αντιφατικός. Όμως, ο Ναζιστικός ορισμός του «Εβραίου», σύμφωνα με τους Νόμους της Νυρεμβέργης, περιλάμβανε εκείνους που είχαν εβραϊκή καταγωγή. Έτσι, ήταν δυνατόν κάποιο άτομο εβραϊκής καταγωγής να έχει άλλη θρησκεία. Χαρακτηριστικό παράδειγμα ενός «Εβραίου Μάρτυρα του Ιεχωβά» αποτελεί ο Μαξ Λίμπστερ .70px  70px  Ειδικά Σήματα70pxΆντρες Φυλετικοί Διαφθορείς70pxΓυναίκες Φυλετικοί Διαφθορείς70pxΎποπτοι Απόδρασης140px<p>Αριθμός Κρατουμένου   140px<p>Ειδικός Κρατούμενος: Καφέ περιβραχιόνιο80px<p>Τα σήματα μπορούσαν να φορεθούν με φθίνουσα σειρά ως εξής:Αριθμός Κρατουμένου,Πλακίδιο Αμετανόητου,Τρίγωνο ή Αστέρι,Μέλος του Τάγματος Καταδίκων,Ύποπτος Απόδρασης70pxΠολωνοί: "P" πάνω σε κόκκινο τρίγωνο70pxΤσέχοι: "T" (η Γερμανική λέξη για τον Τσέχο είναι Tschechen) πάνω σε κόκκινο τρίγωνο70pxΜέλος των Ενόπλων Δυνάμεων: Μη ανεστραμμένο κόκκινο τρίγωνο

Πηγές: (Πλαντ 1988) και φωτογραφία πρωτότυπου πίνακα με τα διακριτικά σήματα από το στρατόπεδο συγκέντρωσης του Νταχάου.

 Σημειώσεις 

 Βλέπε επίσης 
 Ολοκαύτωμα
 Κίτρινο τρίγωνο
 Μωβ τρίγωνο
 Ροζ τρίγωνο
 Μαύρο τρίγωνο
 Οι Μάρτυρες του Ιεχωβά και το Ολοκαύτωμα

 Βιβλιογραφία 
 Ρίτσαρντ Πλαντ: Το Ροζ Τρίγωνο: Ο Ναζιστικός Πόλεμος Εναντίον των Ομοφυλοφίλων, Εκδόσεις Owl Books, 1988, ISBN 0-8050-0600-1.

 Εξωτερικοί σύνδεσμοι 
 Jewish Virtual Library, Αστέρια, τρίγωνα και σήματα
 Οργάνωση Μαρτύρων του Ιεχωβά «Arnold-Liebster Foundation», Μωβ Τρίγωνα

Κατηγορία:Ολοκαύτωμα
Κατηγορία:Ναζιστικά στρατόπεδα συγκέντρωσης